**Кратак приказ Нацрта буџета**

**Градске општине Костолц**

**за 2019.годину**



 Процес припреме буџета Градске општине Костолац за 2019.годину одвија се у складу са буџетским календаром и по процедури утврђеној Законом о буџетском систему ( „Службени гласник РС“, број 54/09,73/10,101/10,101/11,93/12,62/13,63/13-исправка, 108/13,83/14-др.закон,142/14,68/15-др.закон,103/15, 99/16 и 113/17).

 Министарство финансија РС је донело Упутство за припрему одлуке о буџету локалне власти за 2019.годину и пројекцијама за 2020. и 2021.годину, и објавило га 05.новембра 2018.године на својој званичној интернет страници : <http://www.mfin.gov.rs>. Упутство за припрему одлуке о буџету локалне власти за 2019.годину и пројекцијама за 2020.и 2021.годину садржи основне економске претпоставке и смернице за припрему одлуке о буџету локалне власти , методологију израде одлуке о буџету локалне власти и методологију израде предлога финансијског плана корисника средстава буџета локалне власти .

 У складу са истим, сви буџетски корисници извршили су корекције већ достављених предлога финансијских планова.

 Основне економске претпоставке и смернице за припрему предлога финансијског плана буџетског корисника и одлуке о буџету локалне власти са средњорочним пројекцијама и инструкцијама у вези планирања прихода буџета исказане су у наредној табели :

|  |  |  |  |  |
| --- | --- | --- | --- | --- |
| *Исказано у процентима осим ако није другачије назначено*  | *2018* | *2019*  | *2020*  | *2021* |
| *Стопа реалног раста БДП*  | *4,2*  | *3,5*  | *4,0*  | *4,0*  |
| *Потрошачке цене(крај периода)*  | *2,6* | *2,4*  | *3,0*  | *3,0*  |

*Извор: МФИН*

1. ***ПРОЦЕНА ПРИХОДА И ПРИМАЊА***

 У складу са напред наведеним макро економским показатељима локална власт је **у** обавези да реално планира своје приходе буџета.Наиме, приликом планирања прихода потребно је поћи од њиховог остварења за три квартала у 2018. години и њихове процене за задњи квартал те године, што представља основ за примену горе наведених макроекономских параметара, односно основ за њихово увећање, при чему укупан раст прихода не сме да буде већи од номиналног раста БДП (пројектован номинални раст у 2019. години од 6,9%). Изузетно локална власт може планирати већи обим прихода, с тим што је у том случају дужна да у образложењу одлуке о буџету наведе разлоге за такво поступање, као и да образложи параметре.

 Текући приходи и примања Градске општине Костолац за 2019.годину планирани су у износу од 292.507.814,00 динара и то као трансфери од других нивоа власти.

 Наредна табела приказује структуру пројектованих текућих буџетских прихода и примања буџета Градске општине Костолац за 2019.годину :

|  |  |  |  |  |
| --- | --- | --- | --- | --- |
| **Класа/ Категорија / Група** | **Конто**  | **ВРСТЕ ПРИХОДА И ПРИМАЊА** | **План за 2019. годину Средтсва из буџета** | **Структура %** |
| **730000** | **730000** | **ДОНАЦИЈЕ И ТРАНСФЕРИ** | **292.507.814,00** | **100,00%** |
| 733000 | 733000 | ТРАНСФЕРИ ОД ДРУГИХ НИВОА ВЛАСТИ | 292.507.814,00 | 100,00% |
|   | 733157 | Текући трансфери градова у корист нивоа општина | 151.207.595,00 | 51,69% |
|  | 733253 | Капитални трансфери од градова у корист нивоа општина | 141.300.219,00 | 48,31% |

1. ***ПРОЦЕНА РАСХОДА ЗА ТЕКУЋЕ ИЗДАТКЕ И ОПЕРАТИВНЕ ТРОШКОВЕ ФУНКЦИОНИСАЊА***

 У процесу израде Нацрта буџета Градске општине Костолац за 2019.годину појединачни расходи и издаци корисника буџетских средстава планирани су у складу са основним поставкама утврђеним у Упутству за припрему одлуке о буџету локалне власти за 2019.годину и пројекцијама за 2020. и 2021.годину у укупном износу од 292.507.814,00 динара:

|  |  |
| --- | --- |
| Скупштина Градске општине Костолац | 13.980.000,00 |
| Председник Градске општине Костолац | 9.928.068,00 |
| Веће Градске општине Костолац | 9.585.612,00 |
| Управа Градске општине Костолац | 212.989.414,00 |
| Установа Културно-спортски центар Костолац | 40.024.720,00 |
| Месна заједница Кленовник | 1.500.000,00 |
| Месна заједница Острово | 1.500.000,00 |
| Месна заједница Петка | 1.500.000,00 |
| Месна заједница Село Костолац | 1.500.000,00 |
| **УКУПНО :** | **292.507.814,00** |

 Локална власт у 2019. години може планирати укупна средства потребна за исплату плата запослених које се финансирају из буџета локалне власти, тако да масу средстава за исплату плата планирају на нивоу исплаћених плата у 2018. години, увећану за масу средстава за плате за број запослених максимално до броја утврђеног у Одлуци о максималном броју запослених за 2018. годину, а највише до дозвољеног нивоа за исплату плата у складу са чланом 40. Закона о буџету Републике Србије за 2018. годину (''Службени гласни РС'', бр. 113/17).

 У оквиру тако планиране масе средстава за исплату плата запослених могу се увећати плате запослених у :

- органима и службама локалне власти и месним заједницама за 7 %,

- установама социјалне заштите за 9%,

- предшколским установама за 7%,

- осталим јавним службама 7 %.

 И током 2019.године примењују се одредбе Закона о привременом уређивању основица за обрачун и исплату плата, односно зарада и других сталних примања код корисника јавних средстава („Службени гласник РС“, бр.116/14).

 Средства за коришћење роба и услуга у 2019.години планирана су у реалном износу, а пре свега за извршавање расхода на име сталних трошкова.

 Остали расходи за текуће издатке и оперативне трошкове планирани су у складу с рестриктивном политиком која се спроводи у циљу одрживог нивоа дефицита.

 Имајући у виду одредбе Закона о буџетском систему, потребно је да надлежни орган локалне власти на годишњем нивоу донесе план за увођење родно одговорног буџетирања којим ће одредити кориснике буџетских средсстава који ће у својим финансијским плановима дефинисати најмање један родно одговоран циљ и одговарајуће индикаторе који адекватно мере допринос циља унапређењу равноправности између жена и мушкараца, у оквиру једног или више програма или програмских активности.

 У наставку дајемо краћи преглед планираних расхода за текуће издатке и оперативне трошкове функционисања посматрано по корисницима:

*СКУПШТИНА ГРАДСКЕ ОПШТИНЕ КОСТОЛАЦ*

- основни трошкови функционисања органа политичког система локалне самоуправе

( трошкови накнада за председника,заменика председника и секретара Скупштине ГОК, накнаде за одборнике и чланове комисија и радних тела које је именовала Скупштина ГОК, репрезентација и услуге по уговору за обављање послова који нису у оквиру делатности послодавца , а за које се у току године укаже потреба.

*ПРЕДСЕДНИК ГРАДСКЕ ОПШТИНЕ КОСТОЛАЦ*

- основни трошкови функционисања органа политичког система локалне самоуправе

(зараде за председника,заменика председника и 2 помоћника председника, угоститељске услуге, репрезентација и услуге по уговору за обављање послова који нису у оквиру делатности послодавца , а за које се у току године укаже потреба).

*ВЕЋЕ ГРАДСКЕ ОПШТИНЕ КОСТОЛАЦ*

- основни трошкови функционисања органа политичког система локалне самоуправе (зараде за 4 члана Већа, трошкови накнада за чланове комисија и радних тела које је именовало Веће Градске општине Костолац.

*УПРАВА ГРАДСКЕ ОПШТИНЕ КОСТОЛАЦ*

- расходи за запослене (15 запослених: 12 на неодређено време, 2 на одређено време и 1 службено лице на положају), накнаде и социјална давања;

- стални трошкови (трошкови платног промета и банкарских услуга, енергетске, комуналне , услуге комуникација, трошкови осигурања и остали трошкови);

- трошкови путовања;

- услуге по уовору ( административне, компјутерске, услуге образовања и усавршавања запослених , услуге информисања , услуге за домаћинство и угоститељство, репрезентација и остале опште услуге);

- специјализоване услуге (геодетске услуге и остале специјализоване услуге);

- текуће поправке и одржавање зграда, објеката и опреме;

- материјал (административни, материјал за образовање и усавршавање запослених, материјал за саобраћај, образовање, културу и спорт, материјал за домаћинство и угоститељство и материјал за посебне намене);

- ученичке награде;

- дотације невладиним организацијама ( спортске и омладинске организације 18.000.000,00 динара, верске заједнице 1.000.000,00 динара, НВО и КУД-ови 4.700.000,00 динара и дотације пензионерским организацијама 1.000.000,00 динара).

- порези, таксе и казне.

*УСТАНОВА КУЛТУРНО-СПОРТСКИ ЦЕНТАР КОСТОЛАЦ*

- расходи за запослене ( 1 запослени – директор);

- стални трошкови (трошкови платног промета и банкарских услуга, енергетске, комуналне , услуге комуникација и остали трошкови);

- текуће поправке и одржавање зграда, објеката и опреме;

- услуге и материјали за реализацију пројеката из области културе, туризма и спорта.

*МЕСНЕ ЗАЈЕДНИЦЕ*

- расходи за текуће издатке и оперативне трошкове функционисања (стални трошкови, услуге по уговору,специјализоване услуге, текуће поправке и одржавање и материјал).

*ИНВЕСТИЦИОНИ ПОТЕНЦИЈАЛ*

**Програм буџетског фонда за заштиту животне средине**

|  |  |  |
| --- | --- | --- |
| **Извор** | **Назив** | **Износ** |
| 13 | Завршетак толификације у ГО Костолац - 6.фаза насеље Петка | 162,252.00 |
| 13 | Изара фекалне канализације у Првомајској улици у Костолцу | 1,944,893.00 |
| 13 | Топлификација локала (израда прикључака)у улици Трга Братства јединства у Костолцу | 872,023.00 |
| 13 | Реконструкција и адаптација топлификационе мреже за Село Костолац - проширење северни и јужни крак | 11,123,720.00 |
| 13 | Реконструкција и адаптација топлификационе мреже за Село Костолац - проширење за Језеро | 3,014,764.00 |
| 13 | Изградња топлификационе мреже у улици Базенској у Костолцу | 9,667,746.00 |
| 13 | Изградња топлификационе мреже у насељу "Дидино село" у Костолцу | 2,522.00 |
| 13 | Доградња топлификационе мреже у насељу "Колиште" у Костолцу | 1,412.00 |
| 13 | Ширење топлификационе мреже - дистрибутивна мрежа и прикључни топловоди на локацији круга градске пијаце у Костолцу (набавка опреме, грађевински и машинско-монтажни радови) | 40,000,000.00 |
| 13 | Замена,реконструкција и формирање новог дрвореда на подручју града Костолца као и за реконструкцију дрвореда и уређење зелене површине у централном парку у Костолцу - 1.фаза | 15,000,000.00 |
| 13 | Замена,реконструкција и формирање новог дрвореда на подручју града Костолца као и за реконструкцију дрвореда и уређење зелене површине у централном парку у Костолцу - 2.фаза | 46,691,542.00 |
| 13 | Израда пројекта проширења система сакупљања отпадних вода у Костолцу у улицама: Вука Караџића, Сутјеска, Хајдук Вељкова, Војводе Путника, Партизанско сокаче, Краља Петра, Михајла Пупина, Ђорђа Вајферта, Десанке Максимовић, Милоша Обилића, Светосавска, Војводе Степе, Базенска и Миленка Стојковића, и пројекат фекалне црпне станице за насеље Канал. | 2,190,000.00 |
|  |  | **130,670,874.00** |

 У периоду од израде Нацрта, а након окончања јавне расправе , до израде коначног Предлога Одлуке о буџету Градске општине Костолац за 2019.годину сагледаће се сугестије и примедбе, а такође извршиће се и усаглашавање преузетих обавеза из претходног периода као и коначно усаглашавање прихода и расхода.

**Увид у садржину Нацрта буџета Градске општине Костолац за 2019.годину, грађани могу да изврше у просторијама Градске општине Костолац.**

**Примедбе и сугестије грађана, представника удружења грађана, стручне и остале јавности у вези предложеног Нацрта буџета Градске општине Костолац за 2019.годину, могу се доставити најкасније до 19.децембра 2018.године на један од следећих начина :**

* **Поштом или лично на адресу : Градска општина Костолац, улица Боже Димитријевића 13, 12208 Костолац**
* **Електронским путем на e-mail:** **grad.kostolac@mts.rs****.**

**Контакт телефон: 012-241-830**

* **Адреса: Градска општина Костолац, Боже Димитријевића 13, 12208 Костолац**